मध्य प्रदेश विधानसभा चुनाव 2023

**मध्य प्रदेश विधानसभा चुनाव 2023** भारत के राज्य मध्यप्रदेश की सोलहवीं विधानसभा की सभी 230 सीटों के लिए हुए वाले आम चुनाव हैं जिनके लिए मतदान 17 नवंबर 2023 को संपन्न हुए तथा 3 दिसंबर 2023 को मतगणना कर परिणाम घोषित किए गए।

## पृष्ठभूमि
**[[मध्य प्रदेश की पंद्रहवीं विधानसभा]]** का कार्यकाल 6 जनवरी 2024 को समाप्त होने वाला है। पिछला विधानसभा चुनाव 28 नवंबर 2018 में हुआ था। चुनाव के बाद **[[भारतीय राष्ट्रीय कांग्रेस]]** ने राज्य में सरकार बनाई, जिसमें **[[कमल नाथ]]** मुख्यमंत्री बने थे।
### राजनैतिक घटनाक्रम

मार्च 2020 में, 22 कांग्रेस विधायकों ने विधानसभा से इस्तीफा दे दिया, और ज्योतिरादित्य सिंधिया के साथ भारतीय जनता पार्टी में शामिल हो गए, जिसके परिणामस्वरूप राज्य सरकार गिर गई और मुख्यमंत्री कमल नाथ ने 20 मार्च 2020 को इस्तीफा दे दिया। इसके बाद भाजपा ने राज्य में सरकार बनाई और शिवराज सिंह चौहान मुख्यमंत्री बने। अधिकांश दलबदलू विधायक उपचुनाव में भाजपा के चुनाव चिह्न पर फिर से निर्वाचित हुए, जिससे भाजपा सरकार को पूर्ण बहुमत मिल गया।

## कार्यक्रम
9 अक्तूबर 2023 को भारत निर्वाचन आयोग द्वारा दिल्ली के आकाशवाणी स्थित **रंग भवन सभागार** में आयोजित एक पत्रकार संगोष्ठी में भारत के मुख्य निर्वाचन आयुक्त **[[राजीव कुमार|श्री राजीव कुमार]]** द्वारा मध्य प्रदेश सहित पांच राज्यों के आगामी विधानसभा आम चुनावों के कार्यक्रम संबंधी घोषणा की गई, जिसके अनुसार मध्य प्रदेश की सभी 230 विधानसभा सीटों पर 17 नवंबर 2023 को एक ही चरण में चुनाव आयोजित किए जाएंगे, जिनके परिणाम 3 दिसंबर 2023 को घोषित किए जाएंगे। तारीखों सहित संपूर्ण कार्यक्रम निम्नलिखित है:

**मध्य प्रदेश विधानसभा चुनाव** के लिए शुक्रवार को होने वाला मतदान शाम छह बजे समाप्त हो गया. चुनाव अधिकारी की ओर से दी गई जानकारी के अनुसार, शाम पांच बजे तक सूबे के 230 विधानसभा सीटों पर करीब 71.16 फीसदी मतदान हुआ. इसमें सबसे अधिक नक्सल प्रभावित बैहर विधानसभा सीट पर करीब 8038 फीसदी मतदान हुआ. इसके साथ ही, मध्य प्रदेश के चुनावी मैदान में ताल ठोकने वाले करीब 2,533 उम्मीदवारों का भविष्य इलेक्ट्रोनिक वोटिंग मशीन (ईवीएम) में कैद हो गया. अब मतों कि गिनती 3 दिसंबर 2023 को होगी।

## घर से वोट
भारत के चुनाव आयोग ने ८० वर्ष और उससे अधिक उम्र के व्यक्तियों और शारीरिक चुनौतियों वाले दिव्यांगों को अपने घर बैठे मतपत्रों का उपयोग करके मतदान की अनुमति दी है।  इस सुविधा का लाभ उठाने के लिए पात्र व्यक्तियों को चुनाव तिथि से कम से कम १० दिन पहले नामित बूथ स्तर के अधिकारी के पास पंजीकरण कराना होगा। एक मतदान अधिकारी, माइक्रो ऑब्जर्वर, पुलिस अधिकारी और फोटोग्राफर सहित पांच अधिकारियों की एक समर्पित टीम सुचारू और पारदर्शी मतदान प्रक्रिया सुनिश्चित करने के लिए उनके आवासों का दौरा करेगी। पूरी मतदान प्रक्रिया को तस्वीरों और वीडियो के माध्यम से प्रलेखित किया जाएगा। हालाँकि घर से मतदान करने का विकल्प स्वैच्छिक है, लेकिन एक बार जब कोई मतदाता इस पद्धति को चुन लेता है तो निर्णय को बाद में बदला नहीं जा सकता है। भोपाल, में चुनाव अधिकारी, मध्य प्रदेश विधान सभा चुनाव के लिए डाक मतपत्रों के माध्यम से अपना वोट जमा करने में सहायता प्रदान करने के लिए अति वरिष्ठ नागरिकों (८० वर्ष से अधिक आयु) और विकलांग मतदाताओं के आवासों तक पहुँच रहे हैं। 

## दल एवं प्रत्याशी
###### 

भाजपा ने 17 अगस्त को मध्यप्रदेश के विधानसभा चुनावों से 100 दिन पहले ही 39 प्रत्याशियों की पहली सूची जारी की। इस सूची में सी और डी श्रेणी की सीटें हैं, जहां पार्टी 2018 में हारी और कुछ सीटें ऐसी हैं जहां दस साल से हार रही है।
20 अगस्त 2023 को भोपाल में अमित शाह जी ने पत्रकारों को सम्बोधित करते हुए भाजपा सरकार का रिपोर्ट कार्ड जारी किया।*</p>
<p>25 सितंबर 2023 को भाजपा की राष्ट्रीय चुनाव समिति ने पुनः 39 प्रत्याशियों की दूसरी सूची जारी की। इस सूची में अप्रत्याशित रूप से 3 केन्द्रीय मंत्रियों सहित 7 निवर्तमान सांसदों के नाम भी शामिल रहे, जिनमें केन्द्रीय कृषि मंत्री श्री [[नरेन्द्र सिंह तोमर]], केन्द्रीय मंत्री [[प्रहलाद सिंह पटेल]], श्री [[फग्गन सिंह कुलस्ते]] व भाजपा के राष्ट्रीय महासचिव श्री [[कैलाश विजयवर्गीय]] प्रमुख चेहरे हैं।</p>
<p>26 सितंबर 2023 को भाजपा ने अपनी तृतीय सूची भी जारी कर दी जिसमें केवल एक ही नाम था जोकि [[छिंदवाड़ा जिला|छिंदवाड़ा जिले]] की [[अमरवाड़ा विधानसभा निर्वाचन क्षेत्र|अमरवाड़ा]] सीट के लिए था। इस सीट पर भाजपा ने "अखिल भारतीय गोंडवाना पार्टी" के पूर्व संस्थापक अध्यक्ष दिवंगत श्री मनमोहन शाह बट्टी जी की सुपुत्री सुश्री मोनिका बट्टी को अपना उम्मीदवार घोषित किया।</p>

9 अक्तूबर 2023 को 5 राज्यों में चुनाव की तारीखों की और छत्तीसगढ़ के 64 प्रत्याशियों के नाम शामिल हैं।

21 अक्टूबर 2023 को भाजपा ने अपनी पांचवीं सूची जारी की जिसमें 92 उम्मीदवारों के नाम शामिल हैं। इस सूची में तीन मौजूदा मंत्रियों के टिकट काटे गए हैं।
29 अक्टूबर 2023 को [[भाजपा]] ने अपनी छठवीं व अंतिम सूची भी जारी कर दी जिसमें अबतक शेष बचीं दो सीटों पर नाम घोषित किये गए। इस सूची के अनुसार [[गुना विधानसभा निर्वाचन क्षेत्र|29 - गुना (अजा) सीट]] पर पन्नालाल शाक्य तथा [[विदिशा विधानसभा निर्वाचन क्षेत्र|144 - विदिशा सीट]] पर मुकेश टंडन जी को टिकट दिया गया।

======

15 अक्टूबर 2023 को कांग्रेस ने मध्य प्रदेश विधानसभा आम चुनाव के लिए अपने 144 उम्मीदवारों की प्रथम सूची जारी की, जिसमें 69 निवर्तमान विधायकों को शामिल किया गया है।

19 अक्टूबर 2023 को देर रात कांग्रेस ने अपने प्रत्याशियों की द्वितीय सूची जारी की जिसमें 88 नाम शामिल हैं, जिनमें से पूर्व में जारी प्रथम सूची के तीन उम्मीदवारों के नाम बदले गए थे, इस प्रकार अबतक कांग्रेस पार्टी द्वारा कुल 229 सीटों पर नाम तय किए जा चुके हैं।

23 अक्टूबर 2023 को कांग्रेस ने [[बैतूल जिला|बैतूल जिले]] की [[आमला विधानसभा निर्वाचन क्षेत्र|आमला सीट]] पर भी प्रत्याशी की घोषणा कर दी। इस सीट पर पार्टी ने मनोज मालवे को उम्मीदवार बनाया। इस प्रकार कांग्रेस ने मध्य प्रदेश की सभी 230 सीटों पर उम्मीदवारों के नाम तय कर दिये।

25 अक्टूबर 2023 को कांग्रेस ने एक और सूची जारी की जिसमें पूर्व में जारी चार सीटों प्रत्याशियों के नाम बदलकर नए उम्मीदवारों के नाम जारी किए गए।

======

[[बहुजन समाज पार्टी]] ने 28 सितंबर 2023 को एक प्रेस विज्ञप्ति जारी कर अपने 9 प्रत्याशियों की दूसरी सूची जारी की।

30 सितंबर 2023 को [[भोपाल]] के बसपा प्रदेश कार्यालय भवन में [[बहुजन समाज पार्टी]] (बसपा) के केंद्रीय कोआर्डिनेटर और राज्यसभा सांसद [[रामजी गौतम]] और [[गोंडवाना गणतंत्र पार्टी]] (गोंगपा) के राष्ट्रीय महासचिव बलबीर सिंह तोमर ने एक संयुक्त पत्रकार वार्ता को संबोधित करते हुए मध्य प्रदेश चुनावों के लिए बसपा-गोंगपा के गठबंधन की आधिकारिक घोषणा की। इस गठबंधन के अंतर्गत बसपा प्रदेश में 158 सीटों पर तथा गोंगपा 72 सीटों पर अपने प्रत्याशी खड़े करेंगी।

मध्यप्रदेश में [[बहुजन समाज पार्टी]] से गठबंधन के बाद [[गोंडवाना गणतंत्र पार्टी]] ने विधानसभा चुनाव 2023 के लिए अपने प्रत्याशियों की पहली सूची 17 अक्टूबर 2023 को जारी की। इस लिस्ट में 15 उम्मीदवारों को उतारा गया।

26 अक्टूबर 2023 को बसपा ने 15 प्रत्याशियों की तेरहवीं सूची जारी की जिसमें पूर्व में जारी 7 प्रत्याशियों के नाम परिवर्तन किए गए।

=== अन्य पार्टियां ===

20 अगस्त 2023 को सतना में एक सभा को सम्बोधित करते हुए [[अरविंद केजरीवाल]] ने कहा कि यदि [[आम आदमी पार्टी]] मध्य प्रदेश में चुनाव जीतकर सरकार बनाती है तो 10 गारंटियां देंगे।*

23 अगस्त 2023 को समाजवादी पार्टी मध्यप्रदेश ने अपने आधिकारिक 'एक्स' के माध्यम से ४ प्रत्याशियों की सूची जारी की।
26 अगस्त को सपा ने अपनी सीधी जिले की दो प्रत्याशियों की दूसरी सूची जारी की।

27 अगस्त 2023 को मऊगंज से 2008 में भारतीय जनशक्ति पार्टी के विधायक रहे श्री लक्ष्मण तिवारी जी ने लखनऊ स्थित सपा मुख्यालय पर अखिलेश यादव की उपस्थिति में पार्टी की सदस्यता ग्रहण की। इसी के साथ सपा ने उन्हें रीवा जिले की 68-सिरमौर विधानसभा सीट से प्रत्याशी बनाया।

2 अक्टूबर 2023 को आम आदमी पार्टी मध्यप्रदेश ने अपने आधिकारिक 'एक्स' के माध्यम से अपनी 29 उम्मीदवारों की द्वितीय सूची जारी की।

18 अक्टूबर 2023 समाजवादी पार्टी ने अपने 22 प्रत्याशियों की द्वितीय सूची जारी की।
27 अक्टूबर 2023 को पार्टी ने 35 उम्मीदवारों की पांचवीं सूची जारी की, तथा 5 सीटों पर पूर्व में घोषित प्रत्याशी बदले गए।

## चुनाव अभियान
### भाजपा- जन आशीर्वाद यात्रा
मध्य प्रदेश की सभी 230 विधानसभा सीटों तक पहुंचने के लिए **[[भाजपा]]** ने अपने चुनाव प्रचार अभियान की शुरुआत **जन आशीर्वाद यात्रा** के रूप में की। इसके अंतर्गत भाजपा ने मध्य प्रदेश में पांच विभिन्न स्थानों से **विशेष रथों** के माध्यम से यात्राएं प्रारंभ कीं जोकि 17-18 दिनों में यात्राएं 10,543 किलोमीटर की दूरी तय करके भोपाल में पहुंचकर संपन्न होंगी।

***चित्रकूट-** 3 सितंबर 2023 को भाजपा के राष्ट्रीय अध्यक्ष **[[जगत प्रकाश नड्डा]]** ने सतना जिले की चित्रकूट विधानसभा क्षेत्र के मझगवां के पास मिचकुरिन गांव से **जन आशीर्वाद यात्रा** की शुरुआत की। भगवान श्रीराम की तपोभूमि चित्रकूट से इस यात्रा को हरी झण्डी दिखाने से पहले नड्डा जी ने भगवान कामतानाथ के दर्शन किए।

***नीमच-** 4 सितंबर 2023 को भारत के रक्षामंत्री **[[राजनाथ सिंह]]** ने नीमच से इस यात्रा को हरी झण्डी दिखाकर रवाना किया।

***मण्डला/श्योपुर-** 5 सितंबर 2023 को केन्द्रीय गृहमंत्री **[[अमित शाह]]** ने मण्डला जिले में **जन आशीर्वाद यात्रा** का शुभारंभ किया एवं रथ को हरी झण्डी दिखाकर रवाना किया। इस अवसर पर आयोजित जनसभा को सम्बोधित करते हुए उन्होंने प्रदेश में 150 सीटें जीतकर पुनः सरकार बनाने का लक्ष्य रखा। इसके साथ ही उन्होंने श्योपुर में भी होने वाली यात्रा को डिजिटल माध्यम से हरी झण्डी दिखाकर रवाना किया। इस दौरान मुख्यमंत्री शिवराज सिंह चौहान, सांसद फग्गन सिंह कुलस्ते, प्रदेश अध्यक्ष वी. डी. शर्मा एवं प्रदेश के सभी अन्य नेता एवं कार्यकर्तागण उपस्थित रहे।

***खण्डवा-** 6 सितंबर 2023 को केन्द्रीय सड़क परिवहन मंत्री **[[नितिन गडकरी]]** ने खंडवा में यात्रा को हरी झंडी दिखाकर रवाना किया। इस दौरान आयोजित जनसभा में उन्होंने कहा, "आज मध्यप्रदेश बीमारू से विकासशील प्रदेश बन गया है, मप्र ग्रीन फ्यूल उत्पादन करने वाला देश का पहला राज्य होगा।" इससे पहले वे अपनी पत्नी श्रीमती कंचन गडकरी के साथ श्री दादाजी मंदिर पहुंचे। यहां धूनी माई के कुंड में आहुति दी और दर्शन किये।

### आम आदमी पार्टी
**आम आदमी पार्टी** ने अपने चुनाव प्रचार अभियान की शुरुआत रीवा से की। यहां के विसबल(SAF) परेड मैदान में आयोजित महारैली को सम्बोधित करने आप के राष्ट्रीय संयोजक व दिल्ली के मुख्यमंत्री **[[अरविंद केजरीवाल]]** तथा पंजाब के मुख्यमंत्री **[[भगवंत मान|भगवंत सिंह मान]]** पहुंचे। इस दौरान केजरीवाल ने मध्य प्रदेश की दोनों प्रमुख पार्टियों के ऊपर जमकर हमला किया। उन्होंने पूर्व में घोषित अपनी 9 गारंटियों के साथ 10वीं गारंटी घोषित करते हुए कहा कि मध्यप्रदेश में सरकार बनाने पर किसानों को फसल बर्बाद होने पर अधिक से अधिक मुआवजा दिया जाएगा। इसी के साथ भगवंत मान ने भी केन्द्र की भाजपा सरकार के ऊपर जमकर निशाना साधा। महारैली आप की मध्य प्रदेश संयोजक रानी अग्रवाल ने भी राज्य सरकार पर तीखे शब्द कहे।

### कांग्रेस- जन आक्रोश यात्रा
मध्य प्रदेश की सभी 230 विधानसभा सीटों तक पहुंचने के लिए तथा भाजपा की *जन आशीर्वाद यात्रा* के जवाब में कांग्रेस ने 19 सितंबर से **जन आक्रोश यात्रा** शुरू की। प्रदेश के 7 अलग-अलग इलाकों से कांग्रेस के 7 वरिष्ठ नेताओं ने इन यात्राओं की शुरुआत की। ये यात्राएं लगभग 11 हजार 400 किलोमीटर से ज्यादा का सफर तय कर प्रदेश के सभी 230 विधानसभा क्षेत्रों में पहुंचेगी। 

***मालवा - मंदसौर** मालवा में मंदसौर से पूर्व मंत्री जीतू पटवारी ने **जन आक्रोश यात्रा** की शुरुआत की। इससे पहले वे भगवान पशुपतिनाथ मंदिर पहुंचे और पूजा-अर्चना की। पटवारी ने बुलेट पर सवार होकर रोड शो में शामिल हुए। उन्होंने एक जनसभा को संबोधित करते हुए कहा कि इस बार जनता का आक्रोश है, इसलिए हम जनाक्रोश यात्रा निकाल रहे हैं। पटवारी ने मंच पर सीएम की नकल (मिमिक्री) भी की।
***विंध्य - रीवा** विंध्य के रीवा से पूर्व नेता प्रतिपक्ष अजय सिंह राहुल ने यात्रा की शुरुआत की। सबसे पहले वे सुबह करीब साढे़ नौ बजे किला स्थित महामृत्युंजय मंदिर पहुंचे। यहां दर्शन और पूजा के बाद पत्रकारवार्ता की। अजय सिंह ने आरोप लगाया कि मप्र में महिलाएं असुरक्षित है। चौतरफा भ्रष्टाचार है।
***बुंदेलखंड - दमोह** बुंदेलखंड के दमोह से पूर्व प्रदेश कांग्रेस अध्यक्ष अरुण यादव ने यात्रा का आगाज किया। उन्होंने जागेश्वर नाथ धाम बांदकपुर से जन आक्रोश यात्रा की शुरुआत की। उन्होंने मुख्यमंत्री शिवराज सिंह चौहान से कहा है कि उन्हें जन आशीर्वाद यात्रा नहीं बल्कि माफी यात्रा निकाली चाहिए।
***निमाड़ - खरगोन** निमाड़ में खरगोन से जन आक्रोश यात्रा की शुरुआत की गई। कुंदा नदी के तट पर स्थित गणेश मंदिर से यात्रा का आगाज हुआ। इस दौरान कांग्रेस नेताओं ने सीएम शिवराज सिंह को कलयुगी मामा बताया। कांग्रेस नेताओं ने दावा किया कि आगामी चुनाव में प्रदेश में 150 सीटों के साथ पूर्ण बहुमत वाली कांग्रेस की सरकार बनेगी। यात्रा में पूर्व मंत्री सज्जन सिंह वर्मा, विजयलक्ष्मी साधौ, उमंग सिंघार और विधायक रवि जोशी समेत कई नेता मौजूद रहे।
***चंबल - श्योपुर** चंबल में श्योपुर से नेता प्रतिपक्ष डॉ गोविंद सिंह ने कांग्रेस की जन आक्रोश यात्रा की शुरुआत की। जन आक्रोश रैली की शुरुआत करने से पहले नेता प्रतिपक्ष डॉ गोविंद सिंह ने टोड़ी गणेश मंदिर पर पहुंचकर पूजा आराधना की।
***निमाड़ - हरदा** हरदा से पूर्व केंद्रीय मंत्री सुरेश पचौरी ने कांग्रेस की जन आक्रोश रैली का शंखनाद किया। इस दौरान उन्होंने कहा कि भाजपा ने केवल कोरी घोषणाएं कर झूठी वाहवाही लूटने का काम किया है।
***विंध्य - सिंगरौली** सीधी जिले के सिंहावल से विधायक और कांग्रेस वर्किंग कमेटी के सदस्य कमलेश्वर पटेल ने चितरंगी से जन आक्रोश यात्रा की शुरुआत की।

### समाजवादी पार्टी
5 नवंबर 2023 को समाजवादी पार्टी अध्यक्ष श्री अखिलेश यादव ने टीकमगढ़ जिले की जतारा विधानसभा में पार्टी प्रत्याशी आर. आर. बंसल के पक्ष में चुनाव प्रचार करते हुए भाजपा व कांग्रेस पर धोखाधड़ी का आरोप लगाते हुए हमला किया।

## प्रत्याशियों की सूची

## चुनाव परिणाम
### दलवार सीटों की स्थिति

### संभागवार परिणाम
### जिलेवार परिणाम
### क्षेत्रवार चुने हुए प्रत्याशियों की सूची

## इन्हें भी देखें
*भारत में 2023 के चुनाव
*छत्तीसगढ़ विधानसभा चुनाव 2023
*राजस्थान विधानसभा चुनाव 2023
*तेलंगाना विधानसभा चुनाव 2023
*मिज़ोरम विधानसभा चुनाव 2023

## संदर्भ

श्रेणी:भारत में चुनाव
श्रेणी:मध्य प्रदेश के चुनाव
श्रेणी:मध्य प्रदेश में विधानसभा चुनाव